cyanic-selkie/wikianc huggingface dataset:
Bärbel Bohley
Politikk etter Tysklands samling og bistandsarbeid på Balkan
Gregor Gysi hadde vært Bohleys forsvarer i DDR mens hun var fengslet. Han ble senere leder for PDS-gruppen i Forbundsdagen. Da Bohley fikk utlevert sin mappe fra Stasi arkivet, anklaget hun sin tidligere forsvarer for å ha vært Stasi-angiver, men klarte ikke å bevise det. Hun ble dømt til å betale erstatning, dersom anklagen ble gjentatt. Da hun senere gjentok påstanden i 1995, ble hun ilagt et gebyr (Ordnungsstrafe).
I 1994 var Bohley toppkandidat for Neues Forum ved valget til Europaparlamentet, men ble ikke valgt. I 2002 støttet hun det liberale FDP.
Hun regnes av Arbeitsgemeinschaft Orte der Demokratiegeschichte å være blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.
Sundsbukta naturreservat
Sundsbukta naturreservat ligger sør for Hemnesberget i Hemnes kommune i Nordland. Naturreservatet har et areal på 151 dekar, hvorav 136 dekar sjøareal. Området er vernet for å ivareta Nordlands kanskje mest interessante brakkvannsforstrand, og en av de mest verdifulle enkeltlokaliteter i fjordområdene sør for Saltfjellet.
Slavekysten
Slavekysten er navnet på den midtre delen av Guineakysten, mellom elvene Volta og Niger. De afrikanske landene Togo, Benin og vestlige Nigeria ligger langs Slavekysten. Kysten har fått navnet på grunn av handelen med slaver fra tidlig på 1500-tallet til 1800-tallet.
Slavekysten nevnes ofte sammen med Gullkysten og Elfenbenskysten.
Trefoil
Trefoil er et olje- og gasselskap som er registrert på Bermuda og notert på Oslo Børs. Selskapet driver innsamling av data og feltutvikling i Argentina, og har også inntekter fra oljeproduksjon der.
Historikk
Selskapet ble etablert 13. november 1997 som Norbay Oil International Limited. Den 16. juni 1998 skiftet selskapet navn til Norbay Oil Limited og den 13. desember 1999 til Trefoil Limited.
Kasey Wehrman
Kasey Desmond Wehrman (født 16. august 1977 i Cloncurry) er en australsk fotballtrener og tidligere fotballspiller som er hovedtrener for.
Wehrman var i en periode Fredrikstads kaptein, men før 2009-sesongen mistet han kapteinsbindet til Abgar Barsom. Kasey Wehrman hadde kontrakt med FFK ut 2009-sesongen, den ble ikke fornyet etter sesongslutt.
Han har 15 A-landskamper for.
Kommunal vei 1046 (Sokndal)
Kommunal vei 1046 i Sokndal går mellom Hauge og Nedre Lauvås i Sokndal kommune. Veien er 1,1 km lang.
Veien har blitt omklassifisert fra fylkesvei 37 til kommunal veg.
Marvin Gaye
Marvin Gaye (født Marvin Pentz Gay jr. 2. april 1939, død 1. april 1984) var en amerikansk sanger, komponist, musiker, musikkarrangør og musikkprodusent. Hans musikalske sjanger var pop, soul og R&B og han fikk internasjonal berømmelse i løpet av 1960- og 1970-tallet som musiker på Motown-selskapet. Hans beste sanger og album er høyt anerkjent og han er ofte omtalt som en av de beste musikere på sitt område. Hans død var plutselig og tragisk da han ble skutt av sin egen far.
Musikeren
Sammenlignbart med Stevie Wonder forsøkte Gaye å bekjempe den restriktive prosessen med å skape hitssanger innenfor Motowns innspillingsmaskineri hvor utøvere og komponister og musikkprodusenter generelt ble holdt adskilt. Gaye tvang Motown til å utgi sitt 1971-album «What’s Going On», som i dag er hyllet som ett av de beste album noensinne i USA. Påfølgende utgivelser beviste at Gaye, som hadde vært deltids-komponist for Motown i sine første år hos plateselskapet, at han kunne skrive og produsere sine egne sanger uten å støtte seg til Motown-systemet. Denne bedriften skapte rom for andre afroamerikanske musikere som Stevie Wonder, Luther Vandross, og Babyface.
I løpet av 1970-tallet kom Gaye til å utgi flere andre fremstående album, inkludert «Let's Get It On» og «I Want You», og han hadde hitsanger med soul-singler som «Let's Get It On», «Got to Give It Up», og «Sexual Healing». På den tiden da han ble drept av sin far i 1984 var Gaye blitt etablert en av de mest innflytelsesrike soulartister. Han har fått en stjerne på Hollywood Walk of Fame.
Tragisk død
Gayes berømmelse hadde gitt ham et alvorlig narkotikaproblem som ble etterfulgt av paranoide trekk. På den siste turneen hadde han en stab av livvakter og bar også skuddsikker vest. På slutten av turneen ville han isolere seg selv hos foreldrene. Han truet med å begå selvmord flere ganger i bitre krangler med faren, Marvin senior.
Den 1. april 1984, én dag før hans 45. fødselsdag ble Gaye skutt og drept av sin far i en hissig krangel. Gayes slektninger har siden argumentert at Gaye i realiteten begikk selvmord ved å presse faren til ytterkanten av hva han maktet for å bli drept.
Gaye etterlot seg tre barn, sønnen Marvin Pentz Gaye III (f. 1966), datteren Nona Marvisa (f. 1974) og sønnen Frankie Christian (f. 1975). Marvin Gaye senior døde av lungebetennelse i 1998.
Singler i USA og Storbritannia
De følgende singler nådde Top Ten i enten USA eller de tilsvarende lister i Storbritannia. Inkludert er også de singler som nådde førsteplassen på de amerikanske R&B-listene.
Sosialt verdipapir
Foreløpig har sosiale effektkontrakter ikke blitt anvendt i Norge, men er i vekst i mange vestlige land. Per februar 2017 er 74 prosjekter implementert i 18 land, inkludert Sverige, Finland, Tyskland og Belgia. Modellen har blitt brukt til å finansiere og samarbeide om løsninger innen blant annet sykefravær, kriminalomsorg, barnevern, integrering, eldreomsorg og frafall fra videregående.
I Norge
Våren 2014 tok Unge Høyres landsstyre til orde for velferdsobligasjoner. Konseptet oppleves av enkelte som kontroversielt i Norge.
Regjeringen gjennomførte i 2018 en høring for å be om innspill til et regelverk for bruk av velferdsobligasjoner.
Eksempler på eksisterende prosjekter
Over hele verden lanseres det nye initiativ med sosiale effektkontrakter, Nedenfor er noen eksempler på eksisterende kontrakter og bruksområder:
Storbritannia
En treårig sosial effektkontrakt ble i 2015 utstedt i Worcestershire i Storbritannia for å finansiere et sosialt program med hensikt å redusere sosial isolasjon og ensomhet blant eldre. Investorene i velferdsobligasjonen vil finansiere en rekke intervensjon er som: støttegrupper, gruppetrening og aktiviteter, informasjonsdeling, besøksvenn og psykologisk støtte til 3000 eldre (over 65år). Ensomhet og sosial isolasjon er gjennom en rekke studier koblet til blant annet depresjon, angst, økt sannsynlighet for Alzheimers, økt blodtrykk og redusert mobilitet. Ensomhet og isolasjon er også direkte knyttet til økt bruk av offentlige ressurser som fastlegebesøk, sykehusinnleggelser og behov for sykehjem. Det knyttes derfor store samfunnsøkonomiske besparelser til en reduksjon i ensomheten. Investorer vil bli tilbakebetalt basert på reduksjoner i ensomhet målt ved UCLA skala.
Belgia
Belgias første sosiale effektkontrakt var ”Duo for a job” i 2010. ”Duo for a job” er et sosialt program i Brussel som kobler lokale pensjonister med unge arbeidsløse innvandrere. Som en ”duo” prøver de to over en periode på seks måneder å finne en jobb til den unge innvandreren. Den sosiale effektkontrakten vil tilføre 400 000 euro og utvide programmet til 320 flere arbeidsløse innvandrere over en periode på 3 år. Investorer vil motta tilbakebetaling fra myndighetene basert på antall arbeidsløse som får jobb.
Widex
Widex er et dansk selskap som produserer høreapparater. Selskapet ble etablert i 1956 av Christian Tøpholm og Erik Westermann og hadde per 2008 rundt 1850 ansatte på verdensbasis. Hovedkontoret ligger i Værløse i Danmark, hvor også det meste av forskning, produktutvikling og administrasjon foregår.
Sosialt verdipapir
Canada
Canadas første sosiale effektkontrakt var ”The Saskatchewan Single Mothers SIB” i 2014. Den sosiale effektkontrakten finansierer støtte til utsatte alenemødre og forhindre fremtidige kostnader knyttet til utsatte familier, særlig ved å unngå fremtidig fosterhjemsomsorg. Investorer vil finansiere et kommunalt hjem til en gruppe alenemødre, hvor gruppen samtidig vil motta ulike typer kurs i oppdragelse, helse, livsstil, samt støtte til å finne arbeid. Investorer vil motta tilbakebetaling basert på antall barn som forblir i omsorgen til sine mødre fremfor fosterhjemsomsorg.
Widex
Widex har egne fabrikker i Helsinge nord på Sjælland og i Verviers i Belgia.
Selskapet står som sponsor for prisen WIDEX Sportsman and Sportswoman of the Year. Prisen er en årlig utmerkelse som det internasjonale idrettsforbundet for døve, International Committee of Sports for the Deaf, ICSD, tildeler årets beste døve idrettsutøver.
Kampen om Czajankový kaserne
Kampen om Czajankovy kaserne ble utkjempet mellom tsjekkoslovakiske soldater under kommandoen av kaptein Karel Pavlík og tyske tropper kvelden den 14. mars 1939. Det er den eneste kjente trefningen mellom tsjekkoslovakiske og tyske tropper i forbindelse med den tyske annekteringen av Böhmen og Mähren den 15. mars 1939.
New Zealands riksvåpen
New Zealands riksvåpen er fra 1911 og ble noe modifisert i 1956. Før 1911 brukte New Zealand samme riksvåpen som Storbritannia.
Riksvåpenet er et skjold som er to ganger kløvd,1. felt er delt av rødt og blått, som symboliserer landets nordre øyer, med i øvre felt fire femtakkete, røde og sølvkantede stjerner plassert som Sydkorset og som også finnes i New Zealands flagg, og i nedre felt et gull kornnek for landbruk. Skjoldets 2. felt er sølv med tre svarte gamle seilskuter som representerer landets handel og immigranter. Det 3. feltet er delt av rødt og blått, som symboliserer landets sydlige øyer, med i øvre felt et opphengt gull bukkeskinn for dyrehold, og i nedre felt to krysslagte gull hammere for gruveindustri.
Skjoldholdere er en blond, hvitkledt europeisk kvinne som holder New Zealands flagg, og en innfødt Māori-høvding med en taiaha (Māori stav). Over skjoldet en svevende engelsk kongekrone. Under skjoldet et postament i form av to krysslagte Cyathea dealbata-blader og på disse et bånd med teksten New Zealand
Suhl
Suhl er en by i den tyske delstaten Thüringen. Byen har om lag 44 000 innbyggere (2003) og et areal på 102,7 km². Den ligger i den sørlige delen av delstaten, omkring 60 km sør for Erfurt.
Ferjesambandet Skei–Gutvik
Skei–Gutvik er et ferjesamband som krysser Lekafjorden som del av fylkesvei 771 i Nord-Trøndelag, mellom Skei ferjekai på øya Leka og Gutvik ferjekai på Austra i Leka kommune. Sambandet drives av Torghatten Trafikkselskap.
Ferjestrekningen har en lengde på 4,6 km og en overfartstid på 20 minutter, og blir betjent av MF «Leka» 8–15 ganger daglig i hver retning. 2014 var årsdøgnstrafikken 91 kjøretøy.
Sambandet ble opprettet 1964 av Lekaferga AS, som betjente strekningen med MS «Leka». 1983 ble MS «Leka II» tatt i bruk, og 2001 dagens ferje MS «Leka» (2001). Ferjesambandet ble overtatt av Torghatten Trafikkselskap 2009.
Washington County (New York)
Washington County er et fylke i den amerikanske delstaten New York. Det ligger øst i staten og det grenser mot Essex fylke i nord, Rensselaer fylke i sør, Saratoga fylke i sørvest og mot Warren fylke i vest. Det har også grense mot delstaten Vermont i øst.
Washington Countys totale areal er 2 191 km² hvorav 27 km² er vann. I 2000 hadde fylket 61 042 innbyggere og administrasjonssenteret ligger i byen Fort Edward.
Fylket ble grunnlagt i 12. mars 1772 av områder fra Albany County. Washington County er oppkalt etter George Washington som var general under Den amerikanske uavhengighetskrigen og senere USAs første president.
Australske språk
Australske språk er en betegnelse som brukes om språk og språkfamilier som snakkes av aboriginene i Australia. De fleste australske språk er utdødde eller utrydningstruede.
Stikk
Stikk kan referere til
Australske språk
Slektskapet mellom de australske språkene er stort sett uklar. Omtrent halvparten av de australske språkene blir klassifisert sammen i den pamanyunganske språkfamilien. De andre språkene, som blir talt i nord, blir gjerne gruppert sammen som ikke-pamanyunganske, selv om dette ikke utgjør en genetisk familie. Tasmanske språk er trolig ikke beslektet med andre språk i Australia.
Temple Church
Temple Church er en middelalderkirke i bydelen Temple i London. Den ble oppført i siste halvdel av 1100-tallet. Kirken ble vigslet i jomfru Marias ære den 10. februar 1185 av Heraclius, daværende patriark av Jerusalem. Kirkens ble reist av Tempelridderne som til da hadde tilhold i High Holbourn, og som nå ble nytt hovedkvarter for ordenen i London. Den særegne runde formen på kirkens eldste del er karakteristisk for bygninger reist av tempelridderne. Formen skal minne om Den hellige gravs kirke i Jerusalem, som etter tradisjonen ble reist på stedet hvor Jesus ble gravlagt.
Kongelig mausoleum
Den britiske monarken på den tiden, Henrik III, likte kirken så godt at han planla å bli gravlagt i den. Som en konsekvens av dette ble deler av koret revet og et større ble reist. Det nye koret ble vigslet i 1240. Etter Henriks død fant man imidlertid ut at kongen hadde endret sitt testamente. Han ble gravlagt i Westminster Abbey.
Tempelriddere i gulvet
Et annet særtrekk er at man finner flere tempelriddere gravlagt i gulvet. En av de viktigste er jarlen av Pembroke, William Marshal (ca. 1174–1219). Pembroke var nær venn av kong Johan av England og var med i forhandlingene omkring frihetsbrevet Magna Carta i 1215.
Boliviansk boliviano
Boliviano (valutakode BOB) er valutaen som benyttes i Bolivia. 1 boliviano = 100 centavos.
Temple Church
Templekirken skifter eier
I 1540, under Henrik VIII, ble hospitallerordenen oppløst og dens eiendommer konfiskert i England. Henrik la kirken inn under kronen og utnevnte en prest til «Master of the Temple».
Restaurering
I 1841 ble kirken restaurert og både vegger og tak ble dekorert i en viktoriansk ny-gotisk stil. Ingenting av dette arbeidet eksisterer i dag, da kirken ble ødelagt av brannbomber under første verdenskrig.
Natt til 10. mai 1941 ble kirken igjen rammet av krig, og kirken ble hardt skadd. Taket i den runde delen ble ødelagt av brann sammen med resten av trevirket i kirken. Restaureringen etter andre verdenskrig tok tid, men den runde delen sto helt ferdig i november 1958.
Kirken i dag
Siden restaureringsarbeidene på 1950-tallet har kirken igjen funnet sin plass i Temples daglige virke, men den bortgjemte kirken har først etter Dan Browns bok Da Vinci-koden blitt berømt utenfor bydelen.
Eksterne lenker
Темпъл Темпл
One Size Fits All (Frank Zappa-album)
One Size Fits All er et musikkalbum av Frank Zappa og The Mothers of Invention, utgitt i 1975. Albumet er bandets siste album. Albumet ble spilt inn av medlemmer av Mothers of Invention sommer/høst 1974, med George Duke (keyboard/sang), Chester Thompson (trommer), Ruth Underwood (rytmeinstrumenter), Tom Fowler (bassgitar) og Napoleon Murphy Brock (saksofon/sang). «Can’t Afford No Shoes» er spilt inn med James Youman istedenfor Tom Fowler, da Fowler hadde brukket hånda under en turné. Youman hoppet inn som vikar.
Frank Zappa fastslo i en tekst på albumetcoveret at albumet ble innspilt på samme tid som "det neste albumet". Men det "neste albumet" ble isteden Bongo Fury, som bestod mest av live-opptak med Captain Beefheart fra mai 1975. Ifølge kommentarer i et radio-intervju med Frank Zappa i april 1975, var det slik å forstå at låten «Greggery Peccary», skulle være med i det "neste albumet", men det sporet dukket opp først tre år senere, på albumet Studio Tan.
One Size Fits All ble først utgitt på CD av Rykodisc i 1988. Albumet ble gjenutgitt av Rykodisc i 1995 med forbedret omslag, men med samme lydkvalitet. I 1996 ble en "24-karat gold Au20" utgave utgitt med betydelig forbedret lydkvalitet. I 2012 ble albumet remastret og utgitt nok en gang av Universal Music Group..
Eltek
Eltek AS er et norsk selskap som produserer strømforsyningsenheter (hovedsakelig likerettere) til applikasjoner innen telekom og industri.
One Size Fits All (Frank Zappa-album)
Sporliste
Alle sangene er skrevet av Frank Zappa.
Eltek
Ved siden av har Eltek også fokusert på alternative energikilder for telekom. Dette representerer en stadig større del av det globale markedet.
HE (High Efficiency)-teknologien er også i bruk på andre områder, som ladere for elbiler. Et annet forretningsområde er nett-tilkoblede vekselrettere.
Stoch
Stoch kan være:
D.A. Weibring
Donald Albert J. Weibring (født 25. mai 1953) er en amerikansk golfspiller som har vunnet en rekke turneringer, herunder på PGA-touren og Champions Tour.
Weibring er født i Illinois og begynte å spille golf i ung alder. Han studerte ved Illinois State University og ble profesjonell golfspiller i 1975.
Han har vunnet fem ganger på PGA-touren. Den første seieren kom i 1979 i Ed McMahon–Jaycees Quad Cities Open, en turnering han kom til å vinne to ganger. Hans siste seier på PGA-touren, og den største i karrieren, var Canon Greater Hartford Open i 1996. Weibring ble medlem av Champions Tour da han fylte 50 år i mai 2003, og har vunnet der tre ganger.
Jørn Sætevik
Jørn Atle Sætevik (født 11. mars 1972) er spillende manager for Sandefjordsklubben Sandar IL. Ved siden av denne jobben er han vaktmester på Ringkollen i Sandefjord. Han har tidligere spilt fotball for Runar IL i norsk 1. divisjon. Sætevik har også vært i Fram Larvik som spiller og trener.
Belluno
Belluno er en by og kommune nord i Italia. Kommunen ligger i Veneto-regionen i provinsen Belluno og har 35 993 innbyggere (2013).
Anthony Dowell
Anthony Dowell (født 16. februar 1943 i London) er en britisk danser.
Europa Cantat
European Choral Association - Europa Cantat er et internasjonalt forbund av sangere, kor, og nasjonale/regionale korforbund. De fleste av medlemmene er i Europa. Blant medlemmene finner vi også tre av korforbundene i Norge; Ung i Kor, Norges Korforbund og Norsk sangerforum.
Ferjesambandet Arasvika–Hennset
Arasvika–Hennset er et fergesamband på fylkesvei 682 over Arasvikfjorden på Nordmøre, mellom Arasvika ferjekai på Ertvågsøya i Aure og Hennset ferjekai på fastlandet i Heim kommune. Strekningen drives av Fjord1.
Overfartstiden er 15 minutter, strekningen på 3,2 km blir betjent av MF «Driva», med 22 avganger daglig i hver retning om hverdagen. Ferjen på strekningen har normalt en kapasitet på 25 til 30 kjøretøy.
Hennset ferjekai ble bygget og tatt i bruk i 1965. Anløpsstedene Hennset og Arasvika i sambandet Hennset-Arasvika-Ervik-Rendal, i 1980 ble dette gjort om til to rene fjordkryssinger med Arasvika-Hennset og Ervik-Rendal. Ervik-Rendal ble lagt ned i 1989.
Rakkestad
Rakkestad er en kommune i landskapet Østfold i Viken fylke på Østlandet i Norge. Den grenser i vest mot Sarpsborg og Skiptvet, i nord mot Indre Østfold, i øst mot Marker og Aremark, og i sør mot Halden. Høyeste punkt i kommunen er Linnekleppen, 325 moh.
Kommunen er en av de store landbrukskommunene i Norge. Rakkestad sentrum er omkranset av store skoger og flere fiskevann for de store naturopplevelsene. I tettstedet Rakkestad bor det personer per 1. januar. Sentrum inneholder flere butikker, blant annet vinmonopol, skobutikk og sportsbutikk.
Geografi og klima
Bioforsk / Meteorologisk institutt har drevet en automatisk værstasjon i kommunen siden 1991. Høyeste og laveste temperatur for målestasjonen er henholdsvis 31,1 grader 8. juni 2007 og −32,3 grader 31. desember 2002.
Samfunn
I 1964 ble Degernes og Rakkestad kommuner slått sammen til Rakkestad kommune. Kommuneadministrasjonen ligger i rådhuset i Rakkestad sentrum.
Innbyggerne kalles rakstinger.
Kommunen har tre barneskoler: Bergenhus i sentrum, Kirkeng skole i Degernes og Os. I sentrum finnes også Rakkestad ungdomsskole. Det går i underkant av 1 000 elever i grunnskolen i Rakkestad. For videregående utdanning må ungdommen til en av nabokommunene, mange går på Mysen videregående skole. Kommunen har 5 kommunale og 5 private barnehager.
Det er 3 kirker i kommunen, Rakkestad kirke, Degernes kirke og Os kirke.
Næringsliv og kommunikasjon
Næringslivet er preget av at Rakkestad er en av Norges største landbrukskommuner. Det er mye korndyrking, gris, fjørfe og noe melkeproduksjon. I sentrum finnes det et godt utvalg av butikker, og det er en del industribedrifter i kommunen, bl.a. har Nortura (tidligere Prior) et fjørfeslakteri i bygda.
Østfoldbanens Østre linje går gjennom kommunen og fra Rakkestad stasjon kan man ta tog til Oslo. Rakkestad stasjon ligger 103 moh, og ble åpnet i 1882 da Østfoldbanens Østre linje (Ski-Mysen-Sarpsborg) ble ferdig.
I Rakkestad finner vi også Rudskogen Motorsenter, hvor blant annet bilfestivalen Gatebil arrangeres 2 ganger i året. Motorsenteret drives av Harald Huysman. Banen ligger ved riksvei 111 mellom Rakkestad og Sarpsborg. Det er en lokalavis i kommunen, Rakkestad Avis, og bygda er hovedsete for Radio 5, Indre Østfold Nærradio AS.
Fra Rakkestad sentrum kan man ta riksvei 22 enten nordover mot Mysen, eller sørover via Degernes til Halden. Vestover går riksvei 111 til Sarpsborg og Fredrikstad, østover går fylkesvei 124 mot Aremark, eller nordvest mot Askim.
Tettsteder i Rakkestad kommune
Det er to tettsteder i kommunen, som er tettbebygde strøk med over 200 innbyggere. Dette er administrasjonssenteret Rakkestad og Degernes.
Friluftsliv
Siden Rakkestad er en kommune med mye skogområder, har man mange alternativer en kan benytte seg av om en vil utforske kommunens rikholdige natur. Det kanskje mest populære alternativet er å vandre opp til Rakkestads høyeste punkt, nemlig til branntårnet på Linnekleppen.
Henrik, greve av Monpezat
Henrik Carl Joachim Alain (født 2009) er sønn av prins Joachim og prinsesse Marie, og har tittelen greve av Monpezat. Henrik er nummer ni i arvefølgen til den danske tronen.
Han er det femte barnebarn av dronning Margrethe og prins Joachims tredje barn og tredje sønn. Han er født på Rigshospitalet og målte 49 cm og veide 3,032 gram.
Henrik ble døpt den 26. juli 2009 i Møgeltønder kirke. Navnet Henrik er etter hans farfar, Prinsegemal Henrik av Danmark, Carl er enten den danske formen av Maries bror Charles, eller etter Dronning Margrethes onkel Carl Johan, Joachim er oppkalling etter Henriks far, prins Joachim og Alain er etter Maries far.
Alle med arverett til tronen får på dansk tittelen til Danmark mens inngifte og de som har mistet arverett bruker af Danmark. Prins Henrik er til Danmark, hans farfar, prins Henrik (1934-2018), som var gift med dronningen var prins af Danmark.
Rygge
Flere forskjellige skrivemåter for navnet Rygge har vært brukt, blant annet: Ryggiof, Rydiof, Ryghia, Røyghe, Ryggaa, Rygge. (For en mulig tolkning av navnet se under Rygjarbit.)
I Rygge ligger nå nedlagte Moss lufthavn, Rygge.
Tidligere Rygge kommune ble 1. januar 2020 slått sammen med Moss kommune.
Liste over stortingsrepresentanter 1814
Liste over stortingsrepresentanter 1814 er en liste over representantene i det første overordentlige Storting som trådte sammen høsten 1814. Totalt var det 79 representanter fra 33 valgkretser, hvorav 53 representanter fra 18 landkretser (amt) og 26 representanter fra 15 bykretser. I tillegg var det tre suppleanter. Pga. tidspress og lange avstander, ble det ikke tid til å velge representanter fra Nord-Norge. Det senere Jarsberg og Larviks Amt bestod av to valgkretser, det samme gjorde Nedenæs Amt og Lister og Mandals Amt.
Hedemarkens Amt
Suppleanter:
Søndre Throndhjems Amt
Suppleanter:
Moss
Suppleanter:
Landkreis Eichsfeld
Landkreis Eichsfeld er en krets i den nordvestlige delen av den tyske delstaten Thüringen. Områdets særlige preg skyldes at det i århundrer var en eksklave tilhørende fyrsterkebispedømmet Mainz. Dette vedvarte til 1803.
Alle de omliggende områdene var blitt lutherske under reformasjonen, men Eichsfeld forble nesten fullstendig katolsk. Katolsk tro og katolske skikker gav grunnlag for en dyp identitetsforståelse. Også i DDR-tidene forble det kirkelige liv i Eichsfeld relativt intakt. Det var det eneste område av noe størrelse i DDR med katolsk befolkningsflertall.
Den senere kinesiske statsminister Zhou Enlai fikk i 1920-årene en utenomekteskapelig sønn med en tjenestepike fra Eichsfeld. Sønnen falt under slaget ved Stalingrad.
Frankrikes kvinnelandslag i fotball
Frankrikes kvinnelandslag i fotball representerer Frankrike i internasjonal fotball for kvinner. Akkurat som sine mannlige tilsvarende, blir landslaget kalt «Les Bleues», de blå. Landslaget er sterkt dominert av Olympique lyonnais, som hadde 8 av 18 spillere til vennskapslandskampen mot Nederland den 14. desember 2008.
Historie
Frankrike er blant de tidligste landene som har arrangert landslag for kvinner. Allerede den 29. april 1920 spilte de sin første kamp mot Dirk, Kerr's Ladies, et bedriftidrettslag som i relaiteten representerte England. Frankrike vant 2-0. Imidlertid ble det en stopp på kvinnefotball i 1932 etter en håndfull kamper. I 1968 begynte det igjen, da særlig i Reims, som fikk det dominerende klubblaget. Året etter, i 1969, arrangerte Frankrike, Italia, Danmark og England et svært uoffisielt EM mellom de fire landene. Italia vant. Frankrike deltok ikke i det uoffisielle VM i 1970, året da kvinnefotball ble «lovlig», men de deltok i 1971 i Mexico. I 1978 vant de sågar det uoffisielle VM.
På tross av pionervirksomheten til de franske landslaget, fikk de alt annet enn støtte fra eget forbund, og var ikke å finne i mesterskap på 80-tallet og mesteparten av 90-tallet. I 1989 kom laget riktignok til kvartfinalen, men bare semifinalen og finalen regnes som del av selve mesterskapet. På slutten av 90-tallet kunne man merke en beskjeden forbedring. I EM i 1997 kom imidlertid Frankrike til EM, og endte på tredjeplass i sin gruppe, bak Spania og Sverige. Frankrike gjentok bedriften i 2001, der de kom til gruppespillet, men endte sist, bak Italia, Norge og Tyskland. I det neste EM, i 2005, var Frankrike svært nære å komme videre på bekostning av Norge, men de tapte på målforskjell i hovedsak fordi de tapte med tre mål mot Tyskland, mens Norge bare tapte med 1.
Bini måtte foreta en del endringer ettersom de to toppscorerne Marinette Pichon og Hoda Lattaf la opp, men han klarte likevel å forbedre resultatene med et lag bygget opp rundt Olympique lyonnais. Camile Abily, Louise Nécib og Élodie Thomis ble viktige brikker i det nye laget, som kvalifiserte seg lett til EM i 2009. Under EM var Frankrike i en tøff gruppe med Tyskland (for andre gang på rad) og Norge (for tredje gang på rad) og Island. Frankrike kvalifiserte seg til sluttspillet, der de møtte Nederland. Kvartfinalen endte målløst, og etter straffesparkkonkurranse med 7 forsøk ble det avgjort til Nederlands fordel. Om enn resultatet var skuffende for Frankrikes del, ble det første gangen Frankrike kvalifiserte seg videre til finalespill.
Frankrike kvalifiserte seg til VM i 2011 gjennom å vinne gruppen sin uten å slippe inn mål. Deretter møtte Frankrike Italia, og vant etter en uavgjort hjemme og seier på bortebane.
Halle (Saale)
Halle (Saale) har rundt 237 000 innbyggere og er dermed den største byen i den tyske delstaten Sachsen-Anhalt. Halle er en kretsfri by. Halle er sete for Martin-Luther-Universität Halle-Wittenberg og andre høyskoler. Dessuten er Halle et viktig jernbaneknutepunkt.
I DDR-tiden var Halle preget av omkringliggende kjemisk industri. Etter den tyske gjenforeningen har teknologibransjen (Technologiepark Weinberg Campus) og næringsmiddelindustrien blitt hovednæringer. I Halle finnes Tysklands eldste sjokoladefabrikk Halloren og brødfabrikken Kathi. Datamaskinprodusenten Dell skal plassere sitt nye service- og distribusjonssenter med 1 500 arbeidsplasser i Halle.
Geografi
Halle ligger på nordvestkanten av Leipziger lavlandsbukt. Det meste av byen ligger øst for elven Saale som deles i flere armer og danner en bred slette, og nedover Weiße Elsters munning.
Saale strømmer 25 km lang gjennom Halle og Weiße Elster går 6,3 km gjennom byen. Store innsjøer er Hufeisensee (73 ha), Osendorfer See (21 ha) og Heidesee (12,5 ha). Høyeste hevingen er Großer Galgenberg (136 moh.), laveste punkt er 71 moh. på Forstwerder-bredden, en Saaleøy ved Halle-Trotha. Händelminnesmerket på torget ligger 87 moh.
Historie
Halles saltkilder ble brukt allerede i førtiden. Hermundurerne, Anglerne, Varnerne (Thüringerne) og venderne som kalte byen Dobrebora, bodde her. I 735 erobret Karl Martell området og lot bygge stiftskirkene i Merseburg og Magdeburg. I 968 ble erkebispedømmet Magdeburg grunnlagt, og Halle var en del av dette fram til 1680. Rundt 1120 ble byen betydelig utvidet. I 1281 var Halle medlem av hansaen, og i 1310 fikk byen egen administrasjon.
I 1418 begynte byggingen av byens kjennemerke Det røde tårnet, klokketårn «til Guds og byen Halles ære og hele området til pynt». I 1478 opphørte byens selvstendighet da byen fram til 1680 var hoved- og residenssted for erkebispedømmet Magdeburg. Mellom 1530 og 1554, i forbindelse med den protestantiske reformasjonen (1541), ble de romanske basilikaene St. Gertraud og St. Marien revet ned, og mellom de tårnene som stod igjen ble Vår-Frue-kirken reist. Arkitektonisk gjenspeiler den overgangen fra gotikk til renessanse. 1625 besatte Albrecht von Wallensteins tropper byen. I 1680 falt Halle med hele erkestiftet Magdeburg til kurfyrstedømmet Brandenburg og ble fra 1701 en del av Kongeriket Preussen. Til 1714 var Halle hovedstaden i det prøyssiske hertugdømmet Magdeburg.
Martin-Luther-Universität Halle-Wittenberg (alma mater halensis) er fra 1694. I år 1806 erobret Napoléon Bonaparte Halle og gav ordre om å oppløse universitetet. Etter freden i Tilsit i 1807 ble Halle en del av det nye kongeriket Westfalen, men i 1815 ble byen tilbakeført til Preussen, som innlemmet den i den nye provinsen Sachsen.
16. serierunde i Tippeligaen 2007
16. serierunde i Tippeligaen 2007 startet lørdag 4. august klokken 19:00 med Rosenborg mot Stabæk. Runden fortsatte med fem kamper søndag 5. august, fire kamper klokken 18:00 og én kamp 20:00. Runden avsluttet mandag 6. august klokken 19:00 med Lillestrøm mot Strømsgodset.
Mimi Bjerkestrand
Bjerkestrand er utdannet førskolelærer i 1987 og har tatt videreutdanning i spesialpedagogikk og påbygging til allmennlærer. Senere har hun arbeidet som pedagogisk leder, støttepedagog og styrer i Hammerfest, Bergen og Oslo. Hun ledet seksjon barnehage i Utdanningsforbundet fra januar 2004. Før dette var hun tillitsvalgt i Norsk Lærerlag og i Utdanningsforbundet i Hordaland.
Hun inngikk partnerskap i 1995.
Halle (Saale)
Historie
I 1882 kjørte den første hestetrikken i Halle, mens elektrisk sporvogn ble innført i april 1891. Byen passerte 100 000 innbyggere i 1890 og var på den tid en storby. Samme år ble Sozialistische Arbeiterpartei Deutschlands (SAP) grunnlagt på partikongressen i Halle etter at sosialistlovene var opphevd, og partiet ble siden videreført som Sozialdemokratische Partei Deutschlands (SPD).
Halle ble utsatt for alliert bombeangrep to ganger i mars 1945. 1000 av byen innbyggere ble drept og 3600 bygninger ble ødelagt. 17. april 1945 besatte amerikanske styrker Halle. Byens landemerke, det røde tårn (Roter Turm) ble ødelagt av alliert artilleri-ild og sto først ferdig gjenreist i 1975. Byen ellers ble lite ødelagt fordi Felix von Luckner sammen med overborgermesteren overga den til amerikanerne. I juli trakk amerikanerne seg ut, og Sovjetunionens Røde Arme overtok som okkupasjonsmakt. Halle ble hovedstaden i provinsen Sachsen, som kort tid senere blir del av delstaten Sachsen-Anhalt. I 1952 oppløste DDR delstatene og Halle ble hovedstad i distriktet med samme navn.
Etter den tyske gjenforeningen ble delstatene gjenopprettet, og Halle er i dag en del av delstaten Sachsen-Anhalt. Til tross for at Halle er delstatens største by, ble den noe mindre Magdeburg valgt til hovedstad.
I 2006 ble det feiret 1200-års-jubileum i Halle.
Befolkningsutvikling
I 1871 hadde Halle mer enn 50 000 innbyggere. Tallet ble fordoblet fram til 1890. Høydepunktet var i 1990 med 316 776 innbyggere. På grunn av utflytting, suburbanisering og tilbakegang i fødselstallet tapte Halle 80 000 innbyggere mellom 1990 og 2005. Prognosen viser et anslått folketall på 195 000 i år 2020.
Religion
I 1698 grunnla August Hermann Francke Franckesche Stiftungen, en sosial institusjon som fortsatt er i virksomhet. 12 år senere var han og juristen Carl Hildebrand Freiherr von Canstein (1667–1719) grunnleggere av Cansteinsche Bibelanstalt som utgir bibelen til i dag.
Brevikstunnelen
Brevikstunnelen er en veitunnel på riksvei 354 (gamle E18). Tunnelen går gjennom Åsen i Brevik i Porsgrunn kommune i Telemark og forbinder Breviksbrua med resten av veien nordover. Tunnelen er 212 meter lang. Den ble åpnet i 1962.
Halle (Saale)
Religion
Halle har også to jødiske menigheter med til sammen 1000 medlemmer. Men i alt er det bare 15 % av befolkningen som tilhører et trossamfunn. De fleste er uten konfesjon.
Overborgermester
Den 26. november 2006 ble Dagmar Szabados (SPD) valgt til ny overborgermester med 54,47 %. Hennes embedsperiode begynte 1. mai 2007.
Bystyret
etter kommunalvalget 13. juni 2004
Våpen
Halles Våpen viser en oppovervendt rød halvmåne mellom to røde stjerner eller en sydepanne med to saltkrystaller på sølv. Våpenet ble innført omkring 1450, men det er ingen historisk forklaring.
Veier
Halle ligger sør for A 14 Magdeburg–Leipzig–Dresden og vest for A 9 München–Berlin. Dessuten er byen tilknyttet til den delvis ferdige A 38 Leipzig–Göttingen. Andre hovedveier er A 143, B 6, B 80, B 91 og B 100.
Jernbane
Sentralstasjonen er tilknyttet til ICE–nettet med enkelte tog.
IC–togene kjører hver annen time Regionaltogene kjører mot Dessau, Eisenach, Halberstadt, Hannover, Kassel, Leipzig, Magdeburg, Nordhausen, Sangerhausen, Vienenburg og Wittenberg.
Flyplass
Den internasjonale flyplassen Leipzig/Halle ligger 15 km øst for Halle og er tilknyttet jernbanen.
Kollektivtrafikk
Siden 2004 har Halle og Leipzig et felles S-tog-nett. Innenfor byen er flere buss- og trikklinjer.
Mediene
Halle er sentrum for MDR. Dessuten er det flere kommersielle og lokale radio- og TV-stasjoner. Dagsavisen er Mitteldeutsche Zeitung. Bild-Zeitungen har også lokalutgaven i Halle.
Høyskoler
I 1694 ble Martin-Luther-universitet grunnlagt, og 1698 Franckesche Stiftungen. Universitetets rektorer Christian Thomasius og Christian Wolff var to hovedaktører i opplysningtiden. Dessverre oppsto snart spenninger mellom opplysningsfolkene og konservative pietister. Med bl.a. Alexander Gottlieb Baumgarten, Johann Christian Reil og Friedrich Schleiermacher fikk universitet høy anseelse, særlig på 1700-tallet. 1754 var Dorothea Erxleben Tysklands første kvinne som promoverte ved universitetet Halle.
Etter kort opphevingstid under Napoleon ble universitet slått sammen med universitetet Wittenberg. 1993 fikk det navnet Martin-Luther-Universität Halle-Wittenberg og pedagogisk høyskolen Halle-Köthen og deler av teknisk høyskolen Merseburg ble integrert. I 2006 hadde universitetet 18.690 studenter.
Den andre viktige hoyskolen er Høyskolen for kunst og design på Burg Giebichenstein som ble dannet i 1958, men har sin opprinnelse i en tegn- og håndverksskole fra 1879.
Dessuten finnes i Saalebyen Den evangeliske høyskolen for kirkemusikk som ble grunnlagt 1926 i Aschersleben, men flyttet 1939 til Halle.
Andre kunnskapsinstitusjoner
Leopoldina
De tyske naturforskeres akademi Leopoldina (dannet 1652 i Schweinfurt) tiltrekker fremdeles viktige forskere. Akademiet har bestått udelt også under den tyske delingen og har flere nobelprisvinnere som medlemmer.
Institutter
Etter gjenforeningen har flere Max-Planck- og Leibniz-institutter kommet til Halle. Det finnes også Den internasjonale institutt for tibetanske og buddhistiske studier.
Teknologipark weinberg campus
På teknologiparken weinberg campus finnes det åtte fagområder til Martin-Luther-Universität Halle-Wittenberg og seks utenuniversitære forskningsinstitutter. Teknologi- og gründersenteret (TGZ) tilbyr laboratorier og forskningsmuligheter av høy kvalitet. Det finnes i alt rundt 60 forretninger Unternehmen på campusen.
Kultur og severdigheter
Halles historisk gamleby tilbyr flere kulturelle attraksjoner.
Sokotra
Administrasjon
Jemen administrerer Sokotra for Banu Afrar Mahra-sultanatet Qishn og Sokotra. Øygruppen består av den fjellrike hovedøya Sokotra (3 625 km² ) og tre småøyer, Abd Al Kuri, Samha med noen få hundre innbyggere, og den ubebodde Darsa. Dessuten er det noen ubeboelige klippeøyer som stikker opp fra havet.
Hovednæringsveiene er jordbruk, fiske og husdyrhold, det eksporteres tørket fisk, aloe, ghee og perler.
Historie
Sokotra er beskrevet i en gresk kilde fra det første århundre etter Kristus, navigasjonshjelpemiddelet Periplus for det eritreiske Hav. Den oppdagelsesreisende Tristão da Cunha gikk i land her i 1507 og betraktet dermed øya som portugisisk besittelse. Men allerede i 1511 mistet portugiserne kontrollen til Mahra-sultanen. I løpet av 1600-tallet konverterte øybefolkningen, som i mange århundrer hadde vært kristen, til islam.
Sammen med Qishn med omland på fastlandet utgjorde Sokotra Mahra-sultanatet, grunnlagt på 1500-tallet. I 1880 ble sultanatet med Sokotra formelt et protektorat under Storbritannia. Da Sør-Jemen ble uavhengig i 1967, fulgte Sokotra med og ble del av den nye selvstendige staten. I 1990 ble Jemen samlet ved at Sør-Jemen og Nord-Jemen ble forent.
Den 26. desember 2004 ble Sokotra truffet av tsunamier utløst av jordskjelvet utenfor Sumatra; ett barn omkom og 40 fiskebåter ble ødelagt.
Geologi og biologi
Sokotras biologiske historie har blitt sammenliknet med Galápagos', selv om de to øygruppene har helt forskjellige opphav. Sokotra er et kontinentfragment som ble revet løs fra Afrika, mens Galapagos er vulkanske. Sokotra har ligget isolert i omkring 30 millioner år (National Geographic oppgir 18 millioner år). Evolusjonært har dette ført til at livet på Sokotra har gått sine egne veier. Resultatet er et unikt plante- og dyreliv. Sokotra har et antall arter som bare eksisterer på øya slik som på Galápagos. Av øyas 825 plantearter er 37 prosent unike for Sokotra. Likeledes er 90 prosent av øyas krypdyr unike der, og flaggermus er det eneste pattedyret som finnes der utenom mennesker. Omkring 800 land– og havlevende virvelløse dyr samt 7 fuglearter er endemiske for Socotra. Totalt er det anslått omkring 1000 endemiske arter.
Øyene har et tropisk ørkenklima og steppeklima (Köppens klimaklassifisering: BWh og BSh).
Panamerikanske leker 1979
Panamerikanske leker 1979 var de åttende Panamerikanske leker, de ble arrangert i San Juan i Puerto Rico i perioden 1. til 15. juli 1979. Det var 3 700 utøvere fra trettifire nasjoner som deltok i tjueto sporter. USA ble beste nasjon med 126 gullmedaljer foran Cuba med sekstifire.
Metakommunikasjon
Metakommunikasjon er kommunikasjon om kommunikasjon.
Betegnelsen meta er egentlig en gresk forstavelse som betyr etter. Den blir for første gang brukt i filosofihistorien i verket Metafysikk av Aristoteles. Siden har betegnelsen meta blitt brukt i mange sammenhenger innenfor vitenskapen.
The Power
The Power er en amerikansk science fiction-thriller fra 1968 regissert av Byron Haskin. Filmen handler om en professor ved et universitet som forsøker å stansen en maktsyk person med paranormale evner. Men først må han identifisere hvem denne personen er. Hovedrollene spilles av George Hamilton, mens andre sentrale roller spilles av Suzanne Pleshette og Michael Rennie. Filmen er basert på en roman med samme tittel skrevet av Frank M. Robinson.
Handling
Professor Henry Hallson, en antropolog, oppdager bevis på en person med psykiske evner blant sine medarbeidere i et laboratorium. Hans kollegaer inkluderer biolog Dr. Jim Tanner, genetiker Dr. Margery Lansing, en fysiker Dr. Carl Melnicker, biolog Dr. Talbot Scott, og styreleder Norman Van Zandt, som alle arbeider for Arthur Nordlund fra myndighetene. Etter en advarsel fra Hallson om at en av dem har et super-intellekt utover menneskelig måling, og som er i stand til å kontrollere andre menneskelige sinn, utfører de en test med telekinese.
Metakommunikasjon
Ikke-verbal kommunikasjon
Det vil alltid være til stede kommunikasjon om kommunikasjon, der metakommunikasjon viser til et abstraksjonsnivå som utgjør forholdet mellom de som snakker sammen. I den menneskelige kommunikasjon vil vi bruke forskjellige metakommunikative budskap til å ramme inn den meningsfylte utvekslingen av signaler. Slike budskap kan for eksempel være at nå leker vi sammen eller nå er vi vennlig innstilt overfor hverandre. Denne rammen klassifiserer kommunikasjonen. Disse budskapene forblir gjerne implisitte gjennom ikke-verbale uttrykk som positur, fakter, ansiktsuttrykk og intonasjon.
The Power
Handling
Men senere den kvelden blir Hallson funnet drept i laboratoriet, med navnet "Adam Hart" skrevet på et papir funnet på kontoret hans. Hallsons enke Sally Hallson forteller at "Adam Hart" var navnet på ektemannens gamle barndomsvenn. Politiet kontroller bakgrunnene til medlemmene av komiteen som Hallson var medlem av, og Tanner blir umiddelbart mistenkt i drapet når han tilsynelatende har løyet om hans fremtredende akademiske prestasjoner. Faktisk har alle poster som dokumenterer fortiden hans blitt slettet på uforklarlige måter.
Metakommunikasjon
Ikke-verbal kommunikasjon
Slike ikke-verbale uttrykk blir definert som analogt kodet kommunikasjon. Den analoge kommunikasjonen er viktig for å kommunisere om relasjoner. Analog informasjon kan bli mottatt via gester, fakter, lydnivå, stemmeleie og ansiktsuttrykk. Alt ved kommunikasjonen som ikke er verbalisert blir betraktet som analog kommunikasjon. Dette inkluderer tolkninger av den andres bevegelser og handlinger. Kodingsmåten kan karakteriseres som samsvarende. Det er en korrespondanse eller sammenheng mellom tegn og det som tegnet betegner. Hvis et stønn betegner misnøye, kan man tenke seg at det er et samsvar mellom stønnets styrke og misnøyens styrke.
The Power
Handling
Tanner besøker Hallsons hjemby, og de oppdager at Adam Hart er overmenneskelig, og forskjellige mennesker som gir forskjellige beskrivelser av utseendet hans, og andre følger fremdeles kommandoer som Hart skal ha gitt dem flere år tidligere. Samtidig som Tanner forsøker å avdekke det overmenneskelige, blir Melnicker og Van Zandt myrdet. Talbot Scott, i panikk over det som skjer, blir til slutt skutt av politiet. I et siste oppgjør skal Tanner forsøke å konfrontere den tilsynelatende ubeseirelige Adam Hart.
Om filmen
The Power fikk 3 av 4 stjerner av den amerikanske filmkritikeren Leonard Maltin.
I Norge
Den ble satt opp på norske kinoer under tittelen Makten.
Metakommunikasjon
Ikke-verbal kommunikasjon
I digital kommunikasjon vil et spesifikt antall av konvensjonelle tegn (for eksempel 1,2,3,X,Y) bli flyttet omkring i henhold til regler kalt algoritmer. Tegnene i seg selv har ingen enkel forbindelse til det de betegner. For eksempel er tallet 5 ikke i seg selv større enn tallet 3. Et navn har en helt konvensjonell forbindelse med den navngitte klasse. Det verbale språk vil nesten alltid fungere som digital kommunikasjon. Mens den analoge kommunikasjonen er kjennetegnet av kommunikasjon gjennom ikke-verbale interaksjonsmønstre, er den verbale kommunikasjonen kjennetegnet av forsøk på å navngi ting og helheter i miljøet.
Verbal kommunikasjon
Velfungerende sosialt samvær er avhengig av at man klarer å tolke metakommunikative budskap riktig slik at man vet hvilken kontekst man befinner seg i. Samtidig må man også være i stand til å kunne verbalisere egne og andres handlinger på en meningsfylt måte. Spørsmål av typen «hva mener du nå?» eller «hvorfor sier du det?» er helt nødvendige for korrigering av pågående kommunikasjon. Slik verbal metakommunikasjon gir mer presis informasjon om hva folk virkelig mener. Eksempelet ovenfor illustrerer likevel at verbal metakommunikasjon i seg selv ikke gir noen garanti for velfungerende kommunikasjon. Det er en nødvendig, men ikke tilstrekkelig forutsetning.
Lokkrustsopp
Lokkrustsopp (Pucciniastrum areolatum) er en sopp som er vertvekslende mellom gran og hegg, og har en livssyklus på 2 til 3 år. På gran er det mest konglene som angripes og en sjelden gang de unge skuddene. På hegg er det de unge bladene som smittes. Smittet hegg vil alltid smitte gran. Soppen er utbredt over hele landet der gran og hegg forekommer sammen.
Smittet gran
Hunblomstene smittes under blomstringen. Utpå sommeren dannes det skålrust på kongleskjellene. Neste vår eller ennå ett år senere åpner konglene seg, slik at skålrustsporene blir frie. De åpner seg ofte ved at det faller av et lokk, derav navnet lokkrust. Skålrustsporene kan smitte unge heggeblad. Angrepne kongler tørker ut, og kongleskjellene spriker sterkt. Det blir ikke spiredyktige frø i konglene, og angrepne kongler kan bli hengende på treet i flere år.
Smittet hegg
På undersiden av bladene kommer det frem lyst fiolettaktige flekker med sommersporehoper. Om høsten kommer det på oversiden av bladene frem mørkt fiolette, litt oppbøyede flekker. I disse dannes vintersporene. Neste vår spirer vintersporene på de gamle heggebladene på bakken, og stilksporer smitter tilbake til granblomster.
Behandling
Enkleste behandling mot skaden på gran er å fjerne heggen.
Bigbang (sørkoreansk band)
Bandet har signert med YG Entertainment og debuterte 19. august 2006. I 2007 ga de ut sin første EP-plate, som bestod av sanger skrevet i hovedsak av gruppens leder G-Dragon. I slutten av 2009 var bandet det mest populære boybandet i Sør-Korea. Gruppens vendepunkt var med hit sangen "Lies" som var nr. 1 på topplistene i rekordtiden 7 uker.
I 2012 ga de ut sin 5. koreanske EP-plate, kalt Alive. Den ble svært godt tatt imot, og det var det første koreanske albumet som kom på USAs Billboard 200. Musikkvideoen til Fanatstic Baby er den mest sette musikkvideoen til en kpopgruppe på Youtube.
I april 2015 startet bandet Made-prosjektet. Fra April ga de ut to sanger hver måned under singlene "M", "A", "D" og "E". I Desember 2016 kom de ut med albumet "MADE", som bestod av sangene fra Made-prosjektet og tre nye sanger.
Bigbang var også det første utenlandske bandet som i Japan mottok prisen «Japan Cable Broadcasting Award» for beste nykommere. Mange av sangene deres er også gitt ut på japansk. Alle medlemmene har også hatt suksessfulle soloprosjekter både i Korea og Japan. GD har også slått gjennom som en av det mest suksessrike soloartistene i Asia med albumet "One of a kind" som kom ut i 2012.